Kaptein Demidov: – Jeg har ikke levert noen ting for Brann
Kona Christina Vukicevic har termin i månedsskiftet juni-juli, og i går åpnet Brann sesongen med sterke 2-2 i Drammen. – Jeg har ikke levert noen ting for Brann etter å ha vært her i snart to og et halvt år, sier Demidov til VG.Født: 10. oktober 1986. Fødested: Riga, Sovjetunionen (nå Latvia). Klubber: Runar, Sandefjord, Manglerud Star, Hønefoss, Rosenborg, Real Sociedad, Eintracht Frankfurt, Celta Vigo, Anzji Makhatsjkala, Brann. Les også: Davy Wathne etter Brann-opprykk: - Må bygge lag over tid. Han kom til Brann i 2014 og har kontrakt ut denne sesongen. – Det første året bidro jeg ikke med noe som helst, fordi jeg var skadet. Og det andre året handlet det bare om å komme seg tilbake i Tippeligaen. – Jeg merket i fjor at formen var stigende. Nå er det store målet å holde seg skadefri. Les også: Kona til påkjørt Brann-trener: - Englevakt! Han trives godt i Norges trolig mest fotballgale by. – Det er gøy i Brann. Du vet aldri hva som kommer, verken på årsmøtet eller på trening. Jeg elsker å ha sånt press på skuldrene. – Jeg håper på stort engasjement i Brann også i 2016. Og da ikke nedrykksengasjement. Demidov har tidligere spilt i både spansk, tysk og russisk fotball, men bedyrer at han ikke tenker på å komme ut nå. VG-lupen 2016: Brann nummer 11. – Jeg stresser ikke. Jeg tenker ikke på det. Nå gleder jeg meg bare til å spille tippeliga for Brann. I 2014 var han på banen i bare fem kamper på våren. Så var det slutt. Og Brann rykket ned. Nå er Demidov opptatt av at Brann skal holde bakkekontakten: – Jeg tror det er fire-fem lag som garantert vil kjempe i toppen. – Og dere er blant disse? – Nei, det er vi absolutt ikke. Vi kan faktisk rykke ned. Det er viktig å erkjenne og respektere det. Les også: Discovery sikret seg Tippeligaen i seks år - for 2,4 milliarder. – Det gjorde dere ikke i 2014? – Nei, jeg tror ikke vi gjorde det før vi plutselig satt i Mjøndalen og hadde tapt 3-0. – Er mentaliteten en annen i klubben nå? – Ja, det er det. Vi har en fin gruppe, med bra bredde og en bedre sammensetning av alder. Vi er bedre rustet enn for to år siden. Men du vet aldri – i hvert fall ikke i Bergen, smiler Vadim Demidov.
Vadim Demidov (29) synes det er på tide – både å bli pappa og prestere for Brann.